stanford-oval/wikipedia huggingface dataset:
แอสซิสต์ (บาสเกตบอล)

ในบาสเกตบอล แอสซิสต์ (อังกฤษ: assist) เป็นสถิติที่นับให้กับผู้เล่นที่ส่งลูกให้เพื่อนร่วมทีมทำคะแนนได้สำเร็จ โดยที่การส่งนี้มีส่วนสำคัญมากในการทำคะแนนครั้งนั้น อาจจะส่งลูกไปให้ผู้เล่นอื่นที่ยืนอยู่ในตำแหน่งที่ได้เปรียบอยู่แล้ว หรือช่วยให้ผู้เล่นคนนั้นได้เปรียบในการทำแต้ม ดังนั้นการนับแอสซิสต์อยู่ที่วิจารณญาณของกรรมการให้คะแนนด้วย
คนที่แอสซิสต์เก่ง ต้องยอมที่จะจ่ายลูกในขณะใดก็ตาม ไม่ใช้เพียงเพราะไม่สามารถเลี้ยงลูกต่อได้ หรือมีผู้เล่นฝ่ายตรงข้ามมาบีบหลายคน ตัวอย่างหนึ่ง คือ สเตฟอน มาร์เบอร์รี (Stephon Marbury) ซึ่งทำเฉลี่ยได้ 8 แอสซิสต์ต่อเกม แต่ทั้งเพี่อนร่วมทีมและทีมตรงข้ามต่างเห็นพ้องต้องกันว่า มาร์เบอร์รี เห็นแก่ตัวจะส่งลูกก็ต่อเมื่อโดนสถานการณ์บังคับเท่านั้น
ผู้เล่นที่ได้รับการกล่าวขานว่าเป็นผู้ที่แอสซิสต์ดีสุดคือ จอห์น สต็อกตัน (John Stockton) ด้วยสถิติสูงสุดตลอดกาลสูงถึง 15,806 แอสซิสต์และเป็นที่คาดว่าสถิติจะคงอยู่อีกนาน มาร์ค แจ็กสัน (Mark Jackson) ผู้เล่นสถิติอันดับรองลงมามีแอสซิสต์เพียง 10,334 เท่านั้น ผู้เล่นตำแหน่งพอยท์การ์ดมักมีแอสซิสต์สูงสุด ในขณะที่ตำแหน่งเซ็นเตอร์มักมีแอสซิสต์สูงสุด จะมีข้อยกเว้นเช่น วิลท์ แชมเบอร์เลน (Wilt Chamberlain) เซ็นเตอร์ที่เคยทำสถิติแอสซิลต์สูงสุดในฤดูกาลครั้งหนึ่ง แอสซิสต์นิยมวัดเป็นค่าเฉลี่ยต่อเกม (assist per game, APG) อีกค่าหนึ่งที่นิยมใช้วัดคือจำนวนแอสซิสต์ต่อเทอร์นโอเวอร์ (assist to turnover ratio) ซึ่งสามารถบอกได้ว่าส่งลูกพลาดมากน้อยแค่ไหน
ผู้เล่นที่มีชื่อเสียงเรื่องแอสซิสต์ เช่น จอห์น สต็อกตัน, แมจิก จอห์นสัน, มาร์ค แจ็กสัน, บ็อบ คอสสี (Bob Causy) , แกรี เพย์ตัน (Gary Payton) , เจสัน คิดด์ (Jason Kidd) , สตีฟ แนช (Steve Nash) , อัลเลน ไอเวอร์สัน (Allen Iverson) , สเตฟอน มาร์เบอร์รี, ออสการ์ รอเบิร์ตสัน (Oscar Robertson) , เควิน จอห์นสัน (Kevin Johnson) , บารอน เดวิส (Baron Davis)
สเตฟอน มาร์เบอร์รี และ ออสการ์ รอเบิร์ตสัน เป็นผู้เล่นเพียงสองคนในเอ็นบีเอที่ทำสถิติเฉลี่ยตลอดอาชีพการเล่นที่ 20 แต้ม 8 แอสซิสต์
สถิติเกี่ยวกับรีบาวด์ในลีกเอ็นบีเอ > สถิติสูงสุดตลอดอาชีพการเล่น > จำนวนแอสซิสต์

จอห์น สต็อกตัน (John Stockton) - 15806 แอสซิสต์ (19 ฤดูกาล)
มาร์ค แจ็กสัน (Mark Jackson) - 10334 แอสซิสต์ (17 ฤดูกาล)
แมจิก จอห์นสัน (Magic Johnson) - 10141 แอสซิสต์ (13 ฤดูกาล)
สถิติเกี่ยวกับรีบาวด์ในลีกเอ็นบีเอ > สถิติสูงสุดตลอดอาชีพการเล่น > จำนวนแอสซิสต์เฉลี่ยต่อเกม

แมจิก จอห์นสัน (Magic Johnson) - 11.2 APG (13 ฤดูกาล)
จอห์น สต็อกตัน (John Stockton) - 10.5 APG (19 ฤดูกาล)
ออสการ์ รอเบิร์ตสัน (Oscar Robertson) - 9.5 APG (14 ฤดูกาล)
สถิติเกี่ยวกับรีบาวด์ในลีกเอ็นบีเอ > สถิติสูงสุดในฤดูกาลเดียว > จำนวนแอสซิสต์

จอห์น สต็อกตัน (John Stockton) - 1164 แอสซิสต์ (ฤดูกาล 1990-91 กับทีมยูทาห์ แจ๊ส)
จอห์น สต็อกตัน (John Stockton) - 1134 แอสซิสต์ (ฤดูกาล 1989-90 กับทีมยูทาห์ แจ๊ส)
จอห์น สต็อกตัน (John Stockton) - 1128 แอสซิสต์ (ฤดูกาล 1987-88 กับทีมยูทาห์ แจ๊ส)
สถิติเกี่ยวกับรีบาวด์ในลีกเอ็นบีเอ > สถิติสูงสุดในฤดูกาลเดียว > จำนวนแอสซิสต์เฉลี่ยต่อเกม

จอห์น สต็อกตัน (John Stockton) - 14.5 APG (ฤดูกาล 1989-90 กับทีมยูทาห์ แจ๊ส)
จอห์น สต็อกตัน (John Stockton) - 14.2 APG (ฤดูกาล 1990-91 กับทีมยูทาห์ แจ๊ส)
ไอเซยา ทอมัส (Isiah Thomas) - 13.9 APG (ฤดูกาล 1984-85 กับทีมดีทรอยต์ พิสตันส์)
แอลเคน

แอลเคน (อังกฤษ: Alkane) ในเคมีอินทรีย์ คือไฮโดรคาร์บอนอะซิคลิกที่อิ่มตัว กล่าวคือ แอลเคนคือโซ่คาร์บอนที่ยึดกันด้วยพันธะเดี่ยว อัลเคนคือสารประกอบ aliphatic
สูตรของแอลเคนโดยทั่วไปคือ CnH2n+2 อัลเคนที่มีรูปแบบง่ายที่สุด จึงเป็นมีเทน หรือ CH4 ขั้นถัดไปคืออีเทน หรือ C2H6 และชุดนี้ต่อเนื่องไปไม่มีสิ้นสุด ทุกอะตอมคาร์บอนในอัลเคนมี sp³ hybridization.
อัลเคนมีอีกชื่อหนึ่งว่าพาราฟิน (paraffin) หรือเรียกรวม ๆ ว่า พาราฟินซีรีส์ (paraffin series) ซึ่งทั้ง 2 คำนี้ใช้สำหรับอัลเคนที่มีอะตอมคาร์บอนเป็นโซ่เดี่ยวที่ไม่มีกิ่ง แอลเคนที่เป็นเช่นนี้เรียกว่าไอโซพาราฟิน (isoparaffin)
การจำแนกตามโครงสร้าง

โครงสร้างแบบเส้นตรง (สูตรโครงสร้าง C
nH
2n + 2)
โครงสร้างแบบแตกกิ่ง (สูตรโครงสร้าง C
nH
2n + 2, n > 3 )
โครงสร้างแบบวง (สูตรโครงสร้าง C
nH
2n, n > 2 )
ไอโซเมอริซึม

แอลเคนซึ่งมีคาร์บอนมากกว่า 3 อะตอมสามารถมีรูปร่างได้หลายแบบ ไอโซเมอร์แบบที่ง่ายที่สุดของแอลเคนคือการสับเปลี่ยนตำแหน่งของโซกิ่งบนโซ่ตรง เมื่ออะตอมของคาร์บอนมีมากขึ้น จำนวนไอโซเมอร์จะเพิ่มขึ้นด้วย ตัวอย่างเช่น:
C1: เป็นมีเทนเท่านั้น
C2: เป็นอีเทนเท่านั้น
C3: เป็นโพรเพนเท่านั้น
C4: มี 2 ไอโซเมอร์: n-บิวเทน และไอโซบิวเทน
C5: มี 3 ไอโซเมอร์: เพนเทน, isopentane, and neopentane
C6: มี 5 ไอโซเมอร์: เฮกเซน, 2-methylpentane, 3-methylpentane, 2,2-dimethylbutane และ 2,3-dimethylbutane
C12: มี 355 ไอโซเมอร์
C32: มี 27,711,253,769 ไอโซเมอร์
C60: มี 22,158,734,535,770,411,074,184 ไอโซเมอร์ ซึ่งมักไม่เสถียร
สมบัติทางกายภาพ

แอลเคนทุกชนิดไม่มีสีและไม่มีกลิ่น
สมบัติทางกายภาพ > ตารางของแอลเคน

| 0 | 1 | 2 | 3 | 4 |
| --- | --- | --- | --- | --- |
| แอลเคน | สูตรโมเลกุล | จุดเดือด [°C] | จุดเยือกแข็ง [°C] | ความหนาแน่น [g·cm−3] (ณ อุณหภูมิ 20 °C) |
| มีเทน | CH4 | −162 | −182 | แก๊ส |
| อีเทน | C2H6 | −89 | −183 | แก๊ส |
| โพรเพน | C3H8 | −42 | −188 | แก๊ส |
| บิวเทน | C4H10 | 0 | −138 | แก๊ส |
| เพนเทน | C5H12 | 36 | −130 | 0.626 (ของเหลว) |
| เฮกเซน | C6H14 | 69 | −95 | 0.659 (ของเหลว) |
| เฮปเทน | C7H16 | 98 | −91 | 0.684 (ของเหลว) |
| ออกเทน | C8H18 | 126 | −57 | 0.703 (ของเหลว) |
| โนเนน | C9H20 | 151 | −54 | 0.718 (ของเหลว) |
| เดคเคน | C10H22 | 174 | −30 | 0.730 (ของเหลว) |
| อันเดคเคน | C11H24 | 196 | −26 | 0.740 (ของเหลว) |
| โดเดคเคน | C12H26 | 216 | −10 | 0.749 (ของเหลว) |
| เฮกซะเดคเคน | C16H34 | 287 | 18 | 0.773 (ของเหลว) |
| ไอโคเซน | C20H42 | 343 | 37 | ของแข็ง |
| ไตรอะคอนเทน | C30H62 | 450 | 66 | ของแข็ง |
| เททระคอนเทน | C40H82 | 525 | 82 | ของแข็ง |
| เพนทะคอนเทน | C50H102 | 575 | 91 | ของแข็ง |
| เฮกซะคอนเทน | C60H122 | 625 | 100 | ของแข็ง |
ดูเพิ่ม

| ด ค กอัลเคน |
| --- | --- |
 มีเทน (CH4)  อีเทน (C2H6)  โพรเพน (C3H8)  บิวเทน (C4H10)  เพนเทน (C5H12)  เฮกเซน (C6H14)  เฮปเทน (C7H16)  ออกเทน (C8H18)  โนเนน (C9H20)  เดคเคน (C10H22)  อันเดคเคน (C11H24)  โดเดคเคน (C12H26)  ไตรดีเคน (C13H28)  เตตราดีเคน (C14H30)  เพนตาดีแคน (C15H32)  เฮกซาเคกเคน / ซีเทน (C16H34)  เฮปตาเดกเคน (C17H36)  ออกทาเดเคน (C18H38)  นอนอะดีเคน (C19H40)  ไอโคเซน (C20H42)  Heneicosane (C21H44)  Tetracosane (C24H50)  นอนอะโคเซน (C29H60)  Hentriacontane (C31H64) 
 Higher alkanes  รายชื่ออัลเคน 
↑  On-Line Encyclopedia of Integer Sequences (ลำดับ  A000602)
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2013-10-29. สืบค้นเมื่อ 2015-12-29.
↑  "13. Hydrocarbons | Textbooks". textbook.s-anand.net. คลังข้อมูลเก่าเก็บจากแหล่งเดิมเมื่อ 2014-10-06. สืบค้นเมื่อ 3 October 2014.
แอลเคนแบบคาร์บอน 4 อะตอมและแบบวงชนิดต่าง ๆ (เรียงจากซ้ายไปขวา): n-บิวเทน และไอโซบิวเทน เป็นไอโซเมอร์กัน; ไซโคลบิวเทน และเมทิลไซโคลโพรเพน เป็นไอโซเมอร์กัน
 ไบไซโคล[1.1.0]บิวเทน เป็นแอลเคนซึ่งมีสูตรโมเลกุล C4H6 ชนิดเดียวที่ไม่มีไอโซเมอร์; เททระเฮเดรน (ด้านล่าง) เป็นแอลเคนซึ่งมีสูตรโมเลกุล C4H4 ชนิดเดียวที่ไม่มีไอโซเมอร์
เททระเฮเดรน
แอโดเพโร โอดูเย

| แอโดเพโร โอดูเย |
| --- | --- |
โอดูเยในงานเทศกาลภาพยนตร์นิวยอร์กเมื่อวันที่ 8 ตุลาคม พ.ศ. 2556
เกิด:  (1978-01-11) มกราคม 11, 1978 (46 ปี) บรุกลิน รัฐนิวยอร์ก สหรัฐ
การศึกษา: มหาวิทยาลัยคอร์เนล
อาชีพ:  นักแสดง  ผู้กำกับ  นักร้อง  นักเขียน 
ปีปฏิบัติงาน: 2545–ปัจจุบัน
แอโดเพโร โอดูเย (อังกฤษ: Adepero Oduye, ออกเสียง: /ˌædəˈpɛroʊ oʊˈduːjeɪ/; เกิดวันที่ 11 มกราคม พ.ศ. 2521) เป็นนักแสดง ผู้กำกับ นักร้อง และนักเขียนชาวอเมริกัน เธอมีชื่อเสียงจากผลงานเรื่อง พาไรอาห์ (2554), ปลดแอก คนย่ำคน (2556), เดอะบิกชอร์ต (2558) และ วิโดวส์ (2561)
แอโรบิก

ชั้นเรียนแอโรบิกส์
แอโรบิกส์ (อังกฤษ: aerobics) หรือ แอโรบิกแดนซ์ (aerobic dance) เป็นอีกรูปแบบหนึ่งของการออกกำลังกายยืดเหยียดประกอบจังหวะเพลงโดยมีจุดประสงค์เพื่อให้เกิดความยืดหยุ่นและความแข็งแรงของกล้ามเนื้อ ปกติจะเล่นกันเป็นกลุ่มโดยมีผู้นำและสามารถเล่นเป็นคนเดี่ยวโดยไม่มีเพลงประกอบได้
ได้มีการนำการออกกำลังกายหลากหลายท่าทางเข้ามาประยุกต์ประกอบจังหวะเพลงอย่างเป็นชุดของท่าทางต่าง ๆ ทำให้เกิดความสนุกสนานและเป็นการได้เหงื่อไปในตัว อาจมีผู้เชี่ยวชาญคอยดูแลอย่างใกล้ชิด
ได้จำแนกท่าทางจากเกณฑ์ความยากง่ายโดยผู้ให้คำปรึกษา เป็นระดับเบื้องต้น กลาง และระดับชำนาญแล้ว และเหตุด้วยที่แต่ละระดับมีความยากง่ายแตกต่างกัน การแบ่งเป็นออกระดับย่อยนี้ทำให้ผู้เชี่ยวชาญที่ดูแลในแต่ละระดับ สามารถให้คำปรึกษาและแก้ไขปรับปรุงท่าทางได้
แอโรบิกส์จัดให้เป็นอีกรูปแบบหนึ่งของการออกกำลังการเพื่อการลดน้ำหนัก ปกติได้นำมาเล่นเพื่อเป็นการสร้างเสริมสุขภาพและไม่ได้ถูกจัดให้อยู่ในการฝึกฝนเหมือนในระดับยิม โดยปกติแล้วผู้หญิงเล่นบ่อยกว่าผู้ชาย แม้ว่าจะเป็นการเล่นประกอบเพลง แต่ก็มีความแตกต่างที่ไม่เหมือนการเต้นประกอบเพลงทั่วไป
แอโนด

แอโนด Zinc
แอโนด (อังกฤษ: anode) คือ บริเวณด้านที่เกิดการให้อิเล็กตรอนจากปฏิกิริยาไฟฟ้าเคมี โดยปฏิกิริยาที่เกิดขึ้นที่ด้านนี้จะเรียกเป็นปฏิกิริยาออกซิเดชัน (Oxidation)
ดูเพิ่ม

แคโทด
แบตเตอรี่
แอสโตรมัยซิน

| --- | --- |

ข้อมูลทางคลินิก
AHFS/Drugs.com: International Drug Names
ช่องทางการรับยา: IV
รหัส ATC: none
กฏหมาย
สถานะตามกฏหมาย:  In general: ℞ (Prescription only) 
ตัวบ่งชี้
 ชื่อตามระบบ IUPAC 2-amino-N-[(1S,2R,3R,4S,5S,6R)-4-amino-3-[(2R,3R,6S)-3-amino-6-(1-aminoethyl)oxan-2-yl]oxy-2,5-dihydroxy-6-methoxycyclohexyl]-N-methylacetamide 
เลขทะเบียน CAS: 55779-06-1 N
PubChem CID: 65345
ChemSpider: 4447577 Y
UNII: 7JHD84H15J
KEGG: D07470 Y
ChEBI: CHEBI:37923 N
ChEMBL: CHEMBL1909053 N
ข้อมูลทางกายภาพและเคมี
สูตร: C17H35N5O6
มวลต่อโมล: 405.48 g/mol g·mol−1
แบบจำลอง 3D (JSmol): Interactive image
 SMILES O=C(N(C)[C@@H]2[C@@H](OC)[C@@H](O)[C@H](N)[C@@H](O[C@H]1O[C@H]([C@@H](N)C)CC[C@H]1N)[C@@H]2O)CN 
 InChI InChI=1S/C17H35N5O6/c1-7(19)9-5-4-8(20)17(27-9)28-15-11(21)13(24)16(26-3)12(14(15)25)22(2)10(23)6-18/h7-9,11-17,24-25H,4-6,18-21H2,1-3H3/t7-,8+,9-,11-,12-,13-,14+,15+,16+,17+/m0/s1 Y Key:BIDUPMYXGFNAEJ-APGVDKLISA-N Y 
  7Y (what is this?)  (verify)
 สารานุกรมเภสัชกรรม
แอสโตรมัยซิน (อังกฤษ: Astromicin) หรือเป็นที่นิยมเรียกกันในบทความทางวิชาการอีกชื่อหนึ่งคือ ฟอร์ทิมัยซิน เอ/บี (Fortimicin A/B) เป็นยาปฏิชีวนะชนิดหนึ่งในกลุ่มอะมิโนไกลโคไซด์ สังเคราะห์ได้กระบวนการหมักของแบคทีเรีย Micromonospora olivasterospora (หรืออาจเรียกอีกชื่อหนึ่งว่า Micromonospora olivasterospora)
แอสโทรไซต์

แอสโทรไซต์ (อังกฤษ: astrocyte) เป็นเซลล์ค้ำจุนหรือเซลล์เกลียชนิดหนึ่งซึ่งพบได้ในระบบประสาทส่วนกลาง มีรูปร่างคล้ายดาว ทำหน้าที่คอยควบคุมปริมาณและชนิดของสารต่าง ๆ ที่จะผ่านเข้าออกเซลล์ประสาท
แอสโทรไซต์
หน้าที่

แอสโทรไซต์รู้จักกันในอีกชื่อหนึ่งคือเซลล์เกลียลแอสโทรไซติค (astrocytic glial cell) มีรูปทรงคล้ายดาว (star-shaped) เนื่องจากมีระยางค์ยื่นออกไปมากมาย โดยปลายแขนง (foot processes) จะยื่นไปสัมผัสกับหลอดเลือดและเซลล์ประสาทที่อยู่โดยรอบ แอสโทรไซต์ทำหน้าที่เป็น blood brain barrier (BBB) เพื่อคัดกรองสารต่าง ๆ และป้อนให้กับเซลล์ประสาท เช่น ยา หรือ กลูโคส ซึ่งการขนส่งกลูโคสจากระบบไหลเวียนโลหิตผ่านเข้าเซลล์ประสาทจะต้องมีการผ่านแอสโทรไซต์ก่อน กลูโคสที่ถูกส่งมาจะถูกเปลี่ยนไปเป็นไกลโคเจน (glycogen) สะสมไว้ในเซลล์ สำหรับป้อนให้กับเซลล์ประสาทเพื่อเปลี่ยนเป็นพลังงานไว้ใช้
นอกจากนี้แอสโทรไซต์ยังมีหน้าที่สำคัญอีกประการหนึ่งคือ ช่วยลดประมาณสารสื่อประสาท เช่น กลูตาเมต (glutamate) เพื่อป้องกันการตายของเซลล์ประสาท ช่วยในการดูดกลับโพแทสเซียมไอออนที่มีปริมาณมากเกินเนื่องจากการที่เซลล์ประสาทถูกกระตุ้นซ้ำ ๆ
เซลล์เกลียขนิดอื่นๆ

เซลล์อีเพนไดมอล
ไมโครเกลีย
โอลิโกเดนโดรไซต์
เรเดียลเกลีย
เซลล์ชวานน์
เซลล์แซทเทลไลท์
แอลเลอร์ เอลลิส

| ศาสตราจารย์อุปการคุณแอลเลอร์ กัสติน เอลลิสม> ป.ช., ม.ว.ม. |
| --- | --- |
Aller Gustin Ellis


อธิการบดีจุฬาลงกรณ์มหาวิทยาลัย
ดำรงตำแหน่ง 21 ตุลาคม พ.ศ. 2478 – 23 พฤศจิกายน พ.ศ. 2479 (1 ปี 33 วัน)
ก่อนหน้า: พระยาภะรตราชา (หม่อมหลวงทศทิศ อิศรเสนา)
ถัดไป: จอมพล แปลก พิบูลสงคราม
 
ข้อมูลส่วนบุคคล
เกิด: 15 มกราคม พ.ศ. 2411
เสียชีวิต: 9 กุมภาพันธ์ พ.ศ. 2496 (85 ปี)

ศาสตราจารย์อุปการคุณ นายแพทย์ แอลเลอร์ กัสติน เอลลิส  (อังกฤษ: Aller Gustin Ellis; A.G. Ellis) (15 มกราคม  พ.ศ. 2411 - 9 กุมภาพันธ์ พ.ศ. 2496) เป็นแพทย์ นักวิทยาศาสตร์ชาวอเมริกัน รับราชการในไทยในสัญญากับรัฐบาลไทยผ่านมูลนิธิร็อกกีเฟลเลอร์โดยเป็นอาจารย์ประจำคณะแพทยศาสตร์ศิริราชพยาบาล ได้รับโปรดเกล้าฯ ให้ดำรงตำแหน่งอธิการบดีแห่งจุฬาลงกรณ์มหาวิทยาลัยเป็นคนที่สามในช่วงวันที่ 21 ตุลาคม พ.ศ. 2478 - 23 พฤศจิกายน พ.ศ. 2479 หลังจากสิ้นสุดสัญญาระหว่างรัฐบาลไทยได้ใช้ชีวิตบั้นปลายในสหรัฐอเมริกาจนถึงแก่กรรม
ประวัติ

เอลลิสเป็นชาวอเมริกัน ศึกษาขั้นต้นที่วิทยาลัยเจนีวา และระดับอุดมศึกษาในสายแพทยศาสตร์ที่มหาวิทยาลัยเจฟเฟอร์สัน ได้รับปริญญาวิทยาศาสตร์บัณฑิต ปริญญาแพทยศาสตร์ดุษฎีบัณฑิต พ.ศ. 2433 และปริญญาวิทยาศาสตร์มหาบัณฑิต พ.ศ. 2458
เอลลิสเดินทางมาประเทศไทยเมื่อ พ.ศ. 2462 เข้ารับราชการเป็นอาจารย์สอนวิชาพยาธิวิทยาที่คณะแพทยศาสตร์และศิริราชพยาบาล ร่วมงานปรับปรุงด้านการศึกษาการแพทย์เป็นเวลา 2 ปีครบตามสัญญาจึงได้เดินทางกลับสหรัฐอเมริกา ต่อมารัฐบาลไทยมีโครงการปรับปรุงการศึกษาด้านการแพทย์จึงได้ขอร้องให้เอลลิสกลับมาช่วยดำเนินการ ซึ่งท่านก็ได้อพยพครอบครัวมาอยู่ในประเทศไทย ได้สอนวิชาพยาธิวิทยาตามแนวการศึกษาแพทย์แผนปัจจุบันซึ่งทันสมัยมากในสมัยนั้น นอกจากนี้ยังได้ปรับปรุงการศึกษาของประเทศไทยให้ได้มาตรฐาน ด้วยความช่วยเหลือและความร่วมมือจากมูลนิธิร็อกกีเฟลเลอร์ คณะแพทยศาสตร์ศิริราชพยาบาลได้มีอาคารใหม่พร้อมทั้งเครื่องมือทางการแพทย์เพิ่มขึ้น
เอลลิสได้ทำหน้าที่ประสานงานนำศาสตราจารย์สาขาต่างๆ ทางการแพทย์จากต่างประเทศเข้ามาช่วยสอน มีการสร้างหอสมุด จัดหาตำราและหนังสือทางการแพทย์รวมไว้ในหอสมุด นอกจากนี้ท่านยังได้เขียนรายงานเกี่ยวกับโรคมะเร็งและโรคอื่นในประเทศไทยเพื่อใช้ในการศึกษาไว้หลายเรื่อง
เกียรติประวัติ

โดยที่ศาสตราจารย์ เอลลิสได้สร้างคุณประโยชน์ในด้านการศึกษาวิชาการแพทย์และการแพทย์โดยทั่วไปเป็นอย่างมาก เมื่อ พ.ศ. 2473 พระบาทสมเด็จพระปกเกล้าเจ้าอยู่หัวจึงได้พระราชทานปริญญาแพทย์ศาสตร์ดุษฎีบัณฑิตกิตติมศักดิ์แก่ศาสตราจารย์เอลลิสในวาระที่มีการประสาทปริญญาทางการแพทย์เป็นครั้งแรกของประเทศไทย และต่อมาในปี พ.ศ. 2478 ศาสตราจารย์จึงได้รับการโปรดเกล้าแต่งตั้งเป็นอธิการบดีคนที่ 3 ของจุฬาลงกรณ์มหาวิทยาลัยและดำรงตำแหน่งเป็นเวลา 1 ปี กับ 1 เดือนและ ได้รับการแต่งตั้งเป็นศาสตราจารย์อุปการคุณ (Emeritus Professor) แห่งจุฬาลงกรณ์มหาวิทยาลัยเมื่อวันที่ 3 มิถุนายน พ.ศ. 2481
บั้นปลายชีวิต

หลังจากพ้นจากตำแหน่งอธิการบดีแห่งจุฬาลงกรณ์มหาวิทยาลัยโดยจอมพล แปลก พิบูลสงคราม มาดำรงตำแหน่งแทนศาสตราจารย์ เอลลิส ได้กลับไปทำงานที่คณะแพทยศาสตร์ศิริราชพยาบาลอีกระยะหนึ่ง โดยผลงานชิ้นสุดท้ายของท่านได้แก่บทความที่กล่าวถึงพระราชกรณียกิจด้านการแพทย์ของสมเด็จพระราชบิดาและเมื่อสัญญาจ้างของรัฐบาลไทยสิ้นสุดลง ศาสตราจารย์เอลลิสจึงได้เดินทางกลับประเทศสหรัฐอเมริกาเมื่อ พ.ศ. 2481 ใช้ชีวิตบั้นปลายและถึงแก่กรรมเมื่ออายุได้ 85 ปี
เครื่องราชอิสริยาภรณ์

พ.ศ. 2477 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2474 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

เอ.จี. เอลลิส  ประมวลประวัติครู คุรุสภาจัดพิมพ์ร่วมเฉลิมฉลองครบรอบ 100 ปี กระทรวงศึกษาธิการ. กรุงเทพฯ โรงพิมพ์คุรุสภาลาดพร้าว, 2535. หน้า 34. ISBN 974-0-00811-9.
ราชกิจจานุเบกษา เล่ม 52 หน้า 2327 วันที่ 3 พฤศจิกายน พ.ศ. 2478
| ก่อนหน้า |  | แอลเลอร์ เอลลิส |  | ถัดไป |
| --- | --- | --- | --- | --- |
| มหาอำมาตย์ตรี พระยาภะรตราชา(หม่อมหลวงทศทิศ อิศรเสนา) |  |   อธิการบดีจุฬาลงกรณ์มหาวิทยาลัย  (21 ตุลาคม พ.ศ. 2478 – 23 พฤศจิกายน พ.ศ. 2479) |  | จอมพล แปลก พิบูลสงคราม |
| ด ค กผู้บัญชาการและอธิการบดีจุฬาลงกรณ์มหาวิทยาลัย |
| --- | --- | --- |
| ผู้บัญชาการ |  พระยาอนุกิจวิธูร (สันทัด เทพหัสดิน ณ อยุธยา)  พระยาภะรตราชา (หม่อมหลวงทศทิศ อิศรเสนา)  |  |
| อธิการบดี |  เอ.จี. เอลลิส  แปลก พิบูลสงคราม  หม่อมเจ้ารัชฎาภิเศก โสณกุล  มุนี มหาสันทนะ เวชยันตรังสฤษฏ์  ประภาส จารุเสถียร  แถบ นีละนิธิ  อรุณ สรเทศน์  เติมศักดิ์ กฤษณามระ  เกษม สุวรรณกุล  จรัส สุวรรณเวลา  เทียนฉาย กีระนันทน์  ธัชชัย สุมิตร  สุชาดา กีระนันทน์  ภิรมย์ กมลรัตนกุล  บัณฑิต เอื้ออาภรณ์  วิเลิศ ภูริวัชร  |  |
แอสมารา

| แอสมารา ኣስመራ |
| --- | --- |
เมืองหลวง
ตามเข็มนาฬิกาจากบน: ตึกระฟ้า, ดวงอาทิตย์ตกเหนือแอสมารา, โบสถ์แม่พระแห่งลูกประคำ, ป้ายอาคาร Fiat Tagliero, การประชุม 23d ISCOE แอฟริกาตะวันออกที่แอสมาราใน ค.ศ. 2019
   ธง ตราอาร์ม
thแผนที่เมืองแอสมารา
แอสมาราที่ตั้งในประเทศเอริเทรียแสดงแผนที่เอริเทรียแอสมาราที่ตั้งในทวีปแอฟริกาแสดงแผนที่แอฟริกา
พิกัด: 15°19′22″N 38°55′30″E﻿ / ﻿15.32278°N 38.92500°E﻿ / 15.32278; 38.92500
ประเทศ:  เอริเทรีย
ภูมิภาค: กลาง
อำเภอ: 13
ก่อตั้ง: 800 ปีก่อนคริสต์ศักราช
รวมตัว: ค.ศ. 1890
การปกครอง
 • นายกเทศมนตรีแห่งแอสมารา: Fshaye Haile
 • นายกเทศมนตรีแห่งโซบา: Fshaye Haile
พื้นที่
 • เมืองหลวง: 45 ตร.กม. (17 ตร.ไมล์)
ความสูง: 2,325 เมตร (7,628 ฟุต)
ประชากร (2020)
 • เมืองหลวง: 963,000 คน
 • อันดับ: อันดับ 1 ของประเทศ
 • ความหนาแน่น: 19,911 คน/ตร.กม. (51,570 คน/ตร.ไมล์)
 • รวมปริมณฑล: 1,258,001 คน
เขตเวลา: UTC+03:00 (เวลาแอฟริกาตะวันออก)
เอชดีไอ (2019):  0.630 ปานกลาง · อันดับที่ 1
ภูมิอากาศ: Aw, BSk

 แหล่งมรดกโลกโดยยูเนสโก
ชื่อทางการ: Asmera: a Modernist City of Africa
เกณฑ์พิจารณา: วัฒนธรรม: ii, iv
อ้างอิง: 1550
ขึ้นทะเบียน: 2017 (สมัยที่ 41st)
พื้นที่: 481 ha
พื้นที่กันชน: 1,203 ha
 
แอสมารา (อังกฤษ: Asmara, /æsˈmɑːrə/) เป็นเมืองหลวงและเมืองที่มีประชากรมากที่สุดในประเทศเอริเทรีย เนื่องจากตั้งอยู่ที่ความสูง 2,325 เมตร (7,628 ฟุต) ทำให้เมืองนี้เป็นเมืองหลวงที่สูงอันดับ 6 ของโลกตามระดับความสูง ใน ค.ศ. 2017 เมืองนี้ได้สถานะแหล่งมรดกโลกของยูเนสโกสำหรับการรักษาสถาปัตยกรรมสมัยใหม่อย่างดี มีผู้อยู่อาศัยในพื้นที่แอสมารามาตั้งแต่ 800 ปีก่อนคริสต์ศักราช โดยมีประชากรตั้งแต่ 100 ถึง 1,000 คน เมืองนี้ก่อตั้งขึ้นจากการรวมหมู่บ้าน 4 แห่งเข้าด้วยกันหลังผ่านพ้นช่วงที่มีความขัดแย้งในคริสต์ศตวรรษที่ 12 ในช่วงที่อิตาลีครอบครอง แอสมารากลายเป็นเมืองหลวงของเอริเทรียในช่วงปลายคริสต์ศตวรรษที่ 19
อ่านเพิ่ม

Peter Volgger and Stefan Graf: "Architecture in Asmara. Colonial Origin and Postcolonial Experiences", DOM publishers, Berlin 2017,ISBN 978-3-86922-487-9
Stefan Boness: "Asmara – Africa´s Jewel of Modernity". Jovis Verlag, Berlin 2016, ISBN 978-3-86859-435-5 (photo book; German, English)
Stefan Boness: "Asmara – The Frozen City". Jovis Verlag, Berlin 2006. 96 pages. ISBN 3-936314-61-6 (photo book; German, English)
Edward Denison, Guang Yu Ren, Naigzy Gebremedhin, and Guang Yu Ren, Asmara: Africa's Secret Modernist City (2003) ISBN 1-85894-209-8
Gianluca Rossi, Renzo Martinelli inviato de "La Nazione", 2009, ISBN 978-88-7255-356-5
แหล่งข้อมูลอื่น

Asmara, Eritrea Documentary Film about the city by filmmaker Caterina Borelli
History of Asmara
Asmara inscription in UNESCO
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
แอสตันมาร์ติน ดีบี9

| แอสตันมาร์ติน ดีบี9 |
| --- | --- |

ภาพรวม
บริษัทผู้ผลิต: แอสตันมาร์ติน
เริ่มผลิตเมื่อ: ค.ศ. 2004 – 2016
แหล่งผลิต: เกย์ดอน, สหราชอาณาจักร
ผู้ออกแบบ: มาเรก ไรช์แมน (Marek Reichman), เฮนริก ฟิสเคอร์ (Henrik Fisker)
ตัวถังและช่วงล่าง
ประเภท: รถยนต์นั่งประเภทหรูหราสมรรถนะสูง (Grand tourer)
รูปแบบตัวถัง: 2+2 ที่นั่ง 2 ประตู คูเป 2 ประตู คอนเวอร์ทิเบิล
โครงสร้าง: เครื่องยนต์หน้าลำ ขับเคลื่อนสองล้อท้าย (FR)
แพลตฟอร์ม: แอสตันมาร์ติน วีเฮช แพลตฟอร์ม
จำนวนประตู: 2 แบบบานเปิดธรรมดา
รุ่นที่คล้ายกัน: แอสตันมาร์ติน ดีบีเอส วี12 แอสตันมาร์ติน ดีบีอาร์9 แอสตันมาร์ติน ดีบีอาร์เอส9 แอสตันมาร์ติน ราพิด แอสตันมาร์ติน วี8 แวนเทจ แอสตันมาร์ติน วี12 แวนเทจ แอสตันมาร์ติน วิเรจ แอสตันมาร์ติน แวนควิซ แอสตันมาร์ติน ดีบี10
ระบบส่งกำลัง
เครื่องยนต์: 5.9 L V12
ระบบเกียร์: เกียร์อัตโนมัติ 6HP26 6 จังหวะ เกียร์ธรรมดา 6 จังหวะ
มิติ
ระยะฐานล้อ: 2,743 mm (108.0 in)
ความยาว: 4,709 mm (185.4 in)
ความกว้าง: 1,880 mm (74.0 in)
ความสูง: 1,270 mm (50.0 in)
ระยะเหตุการณ์
รุ่นก่อนหน้า: แอสตันมาร์ติน ดีบี7
รุ่นต่อไป: แอสตันมาร์ติน ดีบี11
แอสตันมาร์ติน ดีบี9 (อังกฤษ: Aston Martin DB9) เป็นรถยนต์นั่งประเภทหรูหราสมรรถนะสูง เครื่องยนต์หน้าลำ ขับเคลื่อนสองล้อท้าย (FR) 2 ประตู 2+2 ที่นั่ง ผลิตโดยบริษัทรถยนต์สัญชาติอังกฤษ แอสตันมาร์ติน รถได้เปิดตัวครั้งแรกที่งานแฟรงค์เฟิร์ตออโตโชว์ ในปี ค.ศ. 2003 มาพร้อมกับ 2 รูปแบบให้เลือก คือแบบคูเป้ และแบบโรสเตอร์เปิดประทุน  แอสตันมาร์ติน ดีบี9 ออกแบบมาเพื่อแทนที่ แอสตันมาร์ติน ดีบี7 ดีบี9 ได้ยุติการผลิตลง นับตั้งแต่การผลิตในปี ค.ศ. 2004 จนถึงหยุดสายการผลิตในปี ค.ศ. 2016 โดยรถทุกคันผลิตที่โรงงานแอสตันมาร์ตินเกย์ดอน ( Aston Martin's Gaydon facility )
ดีบี9 ได้รับการออกแบบโดย มาเรก ไรช์แมน (Marek Reichman) และ เฮนริก ฟิสเกอร์ (Henrik Fisker) ผู้ก่อตั้งบริษัท บริษัทรถยนต์ฟิสเกอร์ ตัวถังส่วนใหญ่ของ ดีบี9 ทำมาจากอะลูมิเนียม จัดเป็นแพลตฟอร์ม VH รุ่นที่ 1 ของแอสตันมาร์ติน เช่นเดียวกับ แอสตัน มาร์ติน ดีบีเอส วี12 สำหรับตัวเครื่องยนต์ มีขนาด 6.0 ลิตร V12 ซึ่งนำมาจาก แอสตันมาร์ติน แวนควิซ โดยเมื่อเร็วๆนี้ แอสตันมาร์ติน ดีบี9 ก็ได้ทำสถิติความเร็วสูงสุดได้ที่ 295 กม./ชม. (183 ไมล์/ชม.) และ อัตราเร่ง 0-100 กม./ชม. ใช้เวลาเพียง 4.1 วินาที
ดีบี9 ได้รับคำชมจากหลายแหล่ง อย่างเช่น "คำวิจารณ์จากนักวิจารณ์รถยนต์ ที่ว่า ถึงแม้รถจะมีเครื่องยนต์และระบบแฮนลิง ที่ไม่ค่อยดีนัก แต่ก็เหมาะสำหรับผู้ที่ชื่นชอบขับขี่ ขับเอาประสบการณ์ และเหมาะสำหรับผู้ที่ชื่นชอบการออกแบบภายใน ภายนอกของ ดีบี9 คันนี้" นอกจากนี้ยังมีคำชมจาก ท็อปเกียร์, เว็บไซด์เอ็ดมันส์, ออโต้วีคส์, นิตยสารออโต้โมบิล เป็นต้น
คำว่า "DB" นั้นย่อมาจาก ชื่อและนามสกุลของอดีตเจ้าของ แอสตัน มาร์ติน ชื่อ เดวิด บราวน์ ( David Brown )
รุ่นอื่นๆ > ดีบี9 โวเลนเต ( DB9 Volante )

เป็นรูปแบบเปิดประทุนของ ดีบี9 โดยตัวหลังคานั้นทำมาจากผ้าใบ ( Folding fabric ) ใช้เวลาเพียง 17 วินาทีในการเปิดปิด น้ำหนักของตัวถังอยู่ที่ 59 กิโลกรัม (130 ปอนด์) ซึ่งมากกว่า ตัวคูเป้แบบปกติ
รถทำความเร็วสูงสุดได้ที่ 266 กม./ชม. (165 ไมล์/ชม.) เท่ากับรุ่นคูเป้ปกติ ถึงแม้รถจะเป็นราคาผ้าใบก็ตาม รถมีแรงบิดสูงสุด 569 N·m (420 lbf·ft) ที่  5,000 rpm  และมีกำลังสูงสุด 456 PS (450 hp) ที่ 6,000 rpm อัตราเร่ง 0-100 กม./ชม. ใช้เวลาเพียง 4.9 วินาที ซึ่งช้ากว่ารุ่นคูเป้ เนื่องจากน้ำหนักของตัวถังที่มากกว่า และในเวลาต่อมา โวเลนต์ ก็ได้ปรับกำลังเป็น 517 PS (510 hp) และแรงบิดที่ 620 N·m (457 lbf·ft)
รุ่นอื่นๆ > DB9 LM

เพื่อเป็นการเฉลิมฉลองในฐานะที่ ทีมแอสตันมารติน จีที1 คว้าชัยชนะในรายการแข่งขันปี ค.ศ. 2007 รายการ 24 เอาเออร์ออฟเลอแมนส์ (2007 24 Hours of Le Mans) จึงเป็นที่มาของคำย่อ "LM" รถมาพร้อมกับออฟชั่น สปอร์ตแพ็กค์ ซึ่ง ดีบี9 แอลเอ็ม เป็นเพียงรุ่นเดียวที่จำหน่ายใน ลักษณะเซมิ-ออโต้ คูเป้ รถทาด้วยสีเงินชาร์ต (Sarthe Silver) คำว่า "ชาร์ต" มาจากสนามชื่อสนามแข่งเดอ ลา ชาร์ต (Circuit de la Sarthe) ซึ่งเป็นสถานที่ที่ ดีบี9 แอลเอ็ม ได้ใช้วิ่ง แอลเอ็ม จำกัดจำนวนเพียง 124 คันเท่านั้นที่จะผลิตออกมา
รุ่นอื่นๆ > DB9 Carbon Black, Morning Frost, and Quantum Silver

เป็นรุ่นพิเศษแบ่งเป็นสีออกเป็น 3 สี ได้แก่ DB9 Carbon Black, Morning Frost และ Quantum Silver ซึ่งทั้ง 3 รุ่นก็ยังคงใช้เครื่องยนต์ 6.0 ลิตร V12 ใช้เกียร์กึ่งอัตโนมัติ 6 จังหวะ เหมือนรุ่นปกติ โดยในแต่ละคันก็จะมีเอกลักษณ์ที่แตกต่างกันออกไป โดยเฉพาะการแต่งภายใน ภายนอก ที่ใช้สีต่างกัน ดีบี9 ทั้ง 3 คันจะจำหน่ายในรูปแบบคูเป้ และ โวเลนต์
ดูเพิ่ม

แอสตันมาร์ติน
แอสตันมาร์ติน ดีบี9